અમદાવાદ: મ્યુનિ. કોર્પોરેશન દ્વારા શહેરભરના ઊબડખાબડ રસ્તાઓને દર વર્ષે કરોડો રૂપિયાના ખર્ચે ચોમાસા બાદ રાબેતા મુજબનાં થીંગડાં મારવામાં આવે છે. જો કે સત્તાવાળાઓએ ભ્રષ્ટાચારથી ખદબદતી આ કામગીરીને રોડ રિસરફેસિંગનું એવું રૂડું રૂપાળું નામ આપ્યું છે. આ વખતે પણ તંત્ર રૂ.૩રપ કરોડનું આંધણ રોડ રિસરફેસિંગ પાછળ કરશે. જો કે નધરોળ તંત્રના કારણે નાગરિકોને સાતમ પછી એટલે કે સોમવારથી આ કામોનો ધમધમાટ જોવા મળશે.